als_Latn dik_Latn sag_Latn
Uashingtoni dhe Brukseli kanë përshëndetur pjesëmarrjen e lartë në votime të shqiptarëve. Një zyrtar i Departamentit të Shtetit i tha Zërit të Amerikës se Shtetet e Bashkuara përshëndesin popullin shqiptar për pjesëmarrjen e lartë në votime duke ripohuar angazhimin për të ardhmen demokratike të Shqipërisë.
Zyrtari amerikan tha se procesi i numërimit të votave duhet të jetë transparent dhe të përfundojë me shpejtësi e saktësi, në mënyrë që të ripërforcojë vullnetin e popullit shqiptar. Ambasada e Shteteve të Bashkuara në Shqipëri pati një ekip të zgjeruar vëzhguesish që ndoqën zgjedhjet në mbarë vendin.
Ndërkohë Komisioneri për Zgjerim, Stefan Fule ka vlerësuar votimin e qetë në Shqipëri, duke kërkuar mbyllje të procesit në të njëjtën mënyrë. “Mirëpresin votimin e qetë në Shqipëri, duhet përfunduar procesin në përputhje me standardet ndërkombëtare për të ecur përpara drejt integrimit në BE”,- ka shkruar Fule ne profilin e tij ne Twitter.
24 qershor 2013 (gazeta-Shqip.com)
als_Latn als_Latn als_Latn als_Latn